23. veebruaril toimus Harkujärve Püha Esimärter Stefanose kirikus Eesti Vabariigi 89. aastapäevale pühendatud muusikaline õhtupalvus (vesper). Teenisid peavikaar dr Heigo Ritsbek ja isa Jaanus Kangur; muusikalises osas mängis kümme pala Arsise Laste Kellade koor  Aivar Mäe juhatusel. Lipuvalves olid skaudid. Kaunistatud kirikus, mis oli rahvaga täidetud, jutlustas EKEK peavikaar Heigo Ritsbek ning nauditi väga kõrgel tasemel kellade mängu. Muusikalise õhtupalvuse korraldasid koostöös Harku Vallavalitsus ja Harkujärve kogudus.